**ŠOLSKA PREHRANA**

Ponudnik šolske prehrane je M. R. – Commerce d.o.o. Na voljo je spletno naročanje menijev in odjava prijavljene malice preko eAsistenta.

**1. PRIJAVA NA ŠOLSKO PREHRANO**

Vsi, ki želijo malicati v šoli, morajo oddati Prijavnico na šolsko prehrano. Cena posameznega obroka znaša 2,73 evra. Subvencionirana prehrana Upravičeni do subvencije za malico so tisti dijaki, ki se redno izobražujejo, so prijavljeni na malico in jim je po zakonu, ki ureja uveljavljanje pravic iz javnih sredstev, priznana pravica do otroškega dodatka ali državne štipendije. Subvencija za malico pripada dijakom, pri katerih povprečni mesečni dohodek na osebo, ugotovljen v odločbi o otroškem dodatku, znaša: - do 42 % neto povprečne plače v RS – 100% subvencija za malico (2,73 EUR); malica za dijaka je brezplačna. - nad 42 do 53 % neto povprečne plače v RS – 70 % subvencija za malico (1,91 EUR); za malico dijak plača 0,82 EUR na dan. - nad 53 do 64 % neto povprečne place v RS – 40 % subvencija za malico (1,09 EUR); za malico dijak plača 1,64 EUR na dan. Podatke o upravičenosti do subvencije bo šola dobila preko vpogleda v Centralno evidenco udeležencev vzgoje in izobraževanja.

 **2. NAROČANJE NA MALICO**

2.1 Vsi dijaki, ki so prijavljeni na malico (tudi dijaki s polno subvencijo prehrane) morajo na kartico najprej naložiti denar (dobroimetje). Denar lahko naložijo v razdelilni kuhinji od ponedeljka 5. 9. 2022 dalje, med 8.00 in 14.oo.

2.2 Na posamezen obrok se naročajo preko osnovnega paketa eAsistenta.

2.3 Na malico se je potrebno naročiti oziroma si izbrati meni najkasneje do 12.00 za prihodnji dan. Po tej uri se prijave samodejno zaklenejo in na željeni meni oziroma obrok ne bodo prijavljeni. Pri omejitvi prijave in izbiri menija se upoštevajo samo dnevi od ponedeljka do petka.

2.4 Na razpolago je 10 menijev (topli in hladni obroki).

**3. PREVZEM OBROKA**

Naročen obrok prevzamejo s kartico v razdelilni kuhinji šole. Če obroka ne prevzamejo, se jim zaračuna polna cena malice (velja tudi za dijake s subvencijo!). Cena malice se odšteje od dobroimetja na njihovem računu. V kolikor bo stanje na njihovem računu negativno, se bo kartica zaklenila in se več ne bodo mogli naročiti na malico. Dokler ne bodo položili denarja na njihov račun, bo kartica ostala zaklenjena.

 **4. ODJAVA OBROKA**

V kolikor dijaki in ugotovijo, da malice iz kakršnih koli razlogov ne bodo prevzeli, je potrebno narediti odjavo obroka preko eAsistenta. Kot pravočasno odjavljen obrok se šteje tisti, ki je odjavljen do 12.00 za prihodnji dan. Primer: če ste se naročili za torek in ugotovite, da vas ne bo v šolo ali da ne boste šli na malico, se morate odjaviti najkasneje v ponedeljek do 12.00. Odjave po tej uri vam zaradi načina organizacije šolske prehrane žal, ne bomo mogli priznati. V tem primeru se vam bo od dobropisa odštel znesek za malico.

**5. ODJAVA ŠOLSKE PREHRANE**

V primeru, da dijaki ne želijo več prejemati šolske malice, oddajo odstopno izjavo staršev v tajništvo šole.

Pripravila: Lidija Paradiž, koordinatorka šolske prehrane